b'\n_START_ARTICLE_\nLeteck\xc3\xa9 muzeum\n_START_PARAGRAPH_\nLeteck\xc3\xa9 Muzeum on Kbelyss\xc3\xa4 8\xc2\xa0km koilliseen Prahasta sijaitseva ilmailumuseo.\n_START_SECTION_\nKbelyn lentokent\xc3\xa4n historia\n_START_PARAGRAPH_\nKbely oli T\xc5\xa1ekkoslovakian ensimm\xc3\xa4inen sotilaslentokentt\xc3\xa4, jossa j\xc3\xa4rjestettiin 1920- ja 1930-luvuilla useita kansainv\xc3\xa4lisi\xc3\xa4 ilmailun\xc3\xa4yttelyit\xc3\xa4. T\xc5\xa1ekin kansallinen lentoyhti\xc3\xb6 CSA alkoi reittilentonsa Kbelyst\xc3\xa4 k\xc3\xa4sin lokakuussa 1923. Lentokentt\xc3\xa4 on edelleen T\xc5\xa1ekin ilmavoimien tukikohta, jossa toimii koelentoyksik\xc3\xb6it\xc3\xa4.\n_START_SECTION_\nIlmailumuseon perustaminen\n_START_PARAGRAPH_\n1960-luvun lopussa Prahan sotilasmuseo p\xc3\xa4\xc3\xa4tti pelastaa historialliset lentokoneet tuholta ja lopulta tuoda ne Kbelyyn n\xc3\xa4yttelyyn, jossa koneita alettiin varastoida 1920-luvun Wagner-tyyppiseen hangaariin. Tulevalle museoalueella pystytettiin Picha-tyyppinen hangaari. Museo perustettiin vuonna 1968.\n_START_SECTION_\nN\xc3\xa4yttelykoneet\n_START_PARAGRAPH_\nKbelyss\xc3\xa4 on nyt 275 lentokonetta, joista noin 110 on yleis\xc3\xb6n n\xc3\xa4ht\xc3\xa4v\xc3\xa4n\xc3\xa4 Museon arvokkaimmat artikkelit ovat T\xc5\xa1ekkoslovakian 1920- ja 1930-luvun lentokoneet. Museo omistaa useita uniikkeja lentokoneita, muun muassa Avia BH-11C L-BONK, ja harvinaisia: esim. Iljushin Il-2 Sturmovik ja Supermarine Spitfire LF.IX._NEWLINE_._NEWLINE_Museossa on suuri m\xc3\xa4\xc3\xa4r\xc3\xa4 Neuvostoliiton suihkukoneita, joista osa valmistettiin T\xc5\xa1ekkoslovakiassa lisenssill\xc3\xa4._NEWLINE_Kun T\xc5\xa1ekkoslovakia muuntui T\xc5\xa1ekin tasavallaksi ja Slovakian tasavallaksi 1. tammikuuta 1993, osa lentokoneista siirettiin Slovakialle. Museon konekanta on muuttunut viime vuosina museon vaihtaessa koneitaan Yhdysvaltojen, Englannin ja T\xc5\xa1ekin kanssa.'